proxectonos/corpus_dominio_legal_administrativo_tmp huggingface dataset:
05/06/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. A15.50608, Concesión dun caudal de auga a Manuel Castiñeira Fariña, no concello de Coristanco (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 23 de maio de 2017 e como resultado do expediente incoado ó efecto, outorgóuselle a Manuel Castiñeira Fariña unha concesión de 930,5200 m3 anuais de auga que procede dun manancial situado no lugar de Pousada, na parroquia de Cereo (Santa María), no concello de Coristanco (A Coruña), con destino a rega. Número Expte.: DH. A15.50608 A xefa do Servizo de Tramitación Técnico-Administrativa do Dominio Público Hidráulico Niceto Gangoiti Laghzaoui
05/06/2017 | Administración LocalMunicipal
Cambre
Delegación de funcións da Alcaldía dende o día 21 de xullo ao 4 de agosto de 2017, ambos os dous incluídos, no primeiro tenente de alcalde, don Juan Evaristo Rodríguez Vázquez

Esta Alcaldía, con data do día 30 de maio de 2017, ditou a Resolución número 955/2017 que se transcribe a continuación: “Por motivos persoais non poido exercer as miñas funcións de alcalde dende o día 21 de xullo ao 4 de agosto do ano que andamos, ambos os dous inclusive, segundo o escrito rexistrado de entrada o día 25 de maio de 2017 co número 0/4449, polo que, e de conformidade con establecido no artigo 60 de Regulamento orgánico municipal, resolvo: Primeiro. –Delegar a totalidade de funcións que ostenta esta alcaldía no primeiro tenente de alcalde don Juan Evaristo Rodríguez Vázquez, que as exercerá durante o período anteriormente citado. Segundo. –Notifíquese a presente resolución ao interesado, déase conta á Corporación mediante comunicación escrita ao voceiro de cada grupo político, e publíquese no Boletín Oficial da Provincia e taboleiro de anuncios do Concello. Terceiro. –De conformidade co establecido nos artigos 60 e 61 do Regulamento orgánico municipal, a delegación surtirá efectos dende a data que dispón a propia resolución, e o tenente de alcalde que asume as funcións non poderá revogar as delegacións que houbera outorgado o alcalde, en virtude do disposto nos artigos 47, 48 e 49 do propio regulamento.” Cambre, 31 de maio de 2017. O alcalde Óscar A. García Patiño
05/06/2017 | Administración LocalMunicipal
Oroso
Aprobación inicial da modificación do Regulamento de funcionamento dos servizos complementarios de educación a cargo do Concello de Oroso nos colexios de educación infantil e primaria

O 25 de maio de 2017 o Pleno do Concello de Oroso aprobou inicialmente a modificación do Regulamento de funcionamento dos servizos complementarios de educación a cargo do Concello de Oroso nos colexios de educación infantil e primaria. Ábrese un trámite de información pública por un prazo de 30 días hábiles para que os interesados poidan presentar reclamacións e suxestións; de non habelas, elevarase automaticamente a definitivo o acordo que se aprobou inicialmente (artigo 49 da Lei 7/1985, de 2 de abril, reguladora das bases do réxime local). Oroso, 30 de maio de 2017 O alcalde, Manuel Mirás Franqueira
05/06/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.56947. Peche e invernadoiro. Concello da Laracha

Jonathan Josue Anrango Hijarrubia, solicita de Augas de Galicia por atoparse nas marxes do río Quenxe, a autorización de obras, no polígono 511, parcela 1145, no lugar de Balsa, parroquia de Torás (Santa María), Concello de Laracha (A) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.56947. As obras solicitadas consisten na execución de peche de parcela e instalación dun invernadoiro. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Laracha (A) ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 23 de maio de 2017 O xefe do servizo territorial Néstor Rodríguez Arias
05/06/2017 | Administración LocalMunicipal
Noia
Administración Financeira. Intervención
Notificación colectiva padrón taxas ocupación dominio público 2016

Confeccionados e aprobados definitivamente mediante resolucións do concelleiro delegado número 2017-0741, 2017-0792, 2017-0794 e 2017-0795 de datas vintesete de abril e tres de maio de 2017, os padróns de suxeitos pasivos por ocupación de terreos de dominio público para o exercicio 2016 en concepto de Taxas reserva de espazo para vaos permanentes e reserva de espazo para carga e descarga, Taxa por ocupación da vía pública con carteis publicitarios, Taxa pola instalación de quioscos na vía pública e Taxa por ocupación de terreos de dominio público con materiais. Procédese á notificación colectiva ao amparo do artigo 102.3 da Lei 58/2003, de 17 de decembro, Xeral tributaria. Contra a presente notificación poderá interpoñer o recurso de reposición recollido no art.14 do Real decreto lexislativo 2/2004, de 5 de marzo, ante o órgano que dictou o acto. Transcorrido o prazo máximo dun mes sen que recaera resolución expresa o recurso considerarase desestimado, quedando aberta a vía para a interposición do recurso contencioso- administrativo ante o Xulgado Contencioso Administrativo. Noia, 19 de maio de 2017 O concelleiro delegado José Saturnino Balderrábano Mayo
05/06/2017 | Administración LocalMunicipal
Miño
Aprobación inicial de modificación de Ordenanza fiscal número 25 reguladora das taxas por estacionamento de vehículos en zona de aparcamento limitado (zona ora) no Concello de Miño

O Pleno da Corporación municipal do Concello de Miño, na sesión celebrada o día 2 de xuño de 2017, acordou a aprobación inicial da modificación da ordenanza fiscal número 25, reguladora das taxas por estacionamento de vehículos en zona de aparcamento limitado (zona ora) no Concello de Miño. De conformidade co establecido no artigo 17) do Real Decreto Legislativo 2/2004, de 5 de marzo, polo que se aproba o texto refundido da Lei Reguladora de Facendas, os expedientes de referencia quedan sometidos a información pública e audiencia ós interesados polo prazo de 30 días hábiles, contados a partir do día seguinte da publicación deste anuncio no Boletín Oficial da Provincia, podendo os interesados examinar ditos expedientes nas oficinas municipais, situadas na rúa Carreira, n.º 38, dende as 9.00 ata as 14.00 horas, e presentar as alegacións que consideren oportunas. No caso de que non se presentara ningunha reclamación, o acordo elevarase automáticamente a definitivo, sen necesidade de acordo plenario. Miño, 2 de xuño de 2017 O alcalde Ricardo A. M. Sánchez Oroza
05/06/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.57108. Retranqueo MT. Concello de Ares

Unión Fenosa Distribución S. A., solicita de Augas de Galicia por atoparse nas marxes do río Cacho, a autorización de obras no lugar de Lubre, parroquia de Ares (San Xosé), Concello de Ares (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.57108. As obras solicitadas consisten na execución da obra denominada:” Retranqueo MT en carretera DP-0402 Ares-Chanteiro”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ares ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 23 de maio de 2017 O xefe do servizo territorial Néstor Rodríguez Arias
05/06/2017 | Administración LocalMunicipal
Noia
Secretaría
Anuncio de licitación

En cumprimento da Resolución da Alcaldía núm.1011/2017 de 29 de maio de 2016, por medio do presente anuncio efectúase convocatoria de procedemento de contratación, aberto con multiciplicidade de criterios de valoración, tramitación urxente para a contratación da obra: CONSTRUCIÓN DE PAVILLÓN POLIDEPORTIVO NO CEIP FELIPE DE CASTRO (NOIA). Criterio de adxudicación: O contrato será adxudicado á empresa que presente a oferta máis vantaxosa de acordo cos criterios do anexo IV do prego de cláusulas administrativas. Noia, 30 de maio de 2017. O Alcalde, Asdo.- J. Santiago Freire Abeijón
05/06/2017 | Administración LocalMunicipal
Miño
Aprobación inicial da modificación da Ordenanza xeral municipal sobre tráfico, circulación de vehículos a motor e seguridade viaria

O Pleno do Concello de Miño, en sesión do día 2 de xuño de 2017, aprobou inicialmente a modificación da Disposición Adicional 1.ª “O servizo de estacionamento con limitación temporal” da Ordenanza xeral municipal sobre tráfico, circulación de vehículos a motor e seguridade viaria, que pasará a ter a seguinte redacción: “8.–Horario e lugares. O servizo de estacionamento con limitación temporal estará en actividade en días laborables nas rúa Raxel, A Carreira, A Barrosa, e dende a rúa Carreira ata a Galea n.º 10 e n.º 7.1. De luns a venres: de 10.00 a 14.00 horas e de 16.00 a 20.00 horas.2. Sábados: de 10.00 a 14.00 horas. O servizo de estacionamento con limitación temporal estará en actividade todos os días da semana, dende o 1 de xullo ata o 31 de agosto, na rúa Extremeiro, na estrada DP4803 dende o punto quilométrico 0 ata o punto quilométrico 1, e no estacionamento denominado “triángulo”. 1. De luns a domingo: de 9.00 a 21.00”. De conformidade co establecido no artigo 49) da Lei 7/85, de 2 de abril, de Bases de Réxime Local, o expediente de referencia queda sometido a información pública e audiencia ós interesados polo prazo de 30 días hábiles, contados a partir do día seguinte da publicación deste anuncio no Boletín Oficial da Provincia, podendo os interesados examinar dito expediente nas oficinas municipais, situadas na rúa Carreira, n.º 38, dende as 9.00 ata as 14.00 horas, e presentar as alegacións que consideren oportunas. No caso de que non se presentara ningunha reclamación, o acordo elevarase automaticamente a definitivo, sen necesidade de acordo plenario. Miño, 2 de xuño de 2017. O alcalde Ricardo A. M. Sánchez Oroza
05/06/2017 | Administración LocalMunicipal
Santiago de Compostela
Sección Municipal de Contratación
Aprobación iniciál da proposta de asunción directa da xestión do servizo de ORA e guindastre a través da sociedade mercantil municipal TUSSA

ANUNCIO DE INFORMACIÓN PÚBLICA O Pleno desta Corporación, na sesión ordinaria que tivo lugar o día 18 de maio de 2017, adoptou, entre outros, o acordo de “APROBACIÓN INICIAL DA PROPOSTA DE ASUNCIÓN DIRECTA DA XESTIÓN DO SERVIZO DE ORA E GUINDASTRE A TRAVÉS DA SOCIEDADE MERCANTIL MUNICIPAL TUSSA”. O expediente expónse ao público durante un prazo de trinta días naturais, contando dende a publicación do anuncio no Boletín Oficial da Provincia de A Coruña, coa finalidade de que as persoas e as entidades interesadas poidan presentar as suxestión e reclamación que xulguen oportunas. Santiago de Compostela, 23 de maio de 2017. O ALCALDE Asdo.: Martiño Noriega Sánchez
05/06/2017 | Administración LocalMunicipal
O Pino
Conta Xeral 2016

En cumprimento do que dispón o artigo 212.3 do Real decreto lexislativo 2/2004, de 5 de marzo, polo que se aproba o Texto Refundido da Lei reguladora das facendas locais, e unha vez que ten sido debidamente informada pola Comisión Especial de Contas, exponse ao público a Conta Xeral correspondente ao exercicio 2016, por un prazo de quince días, durante os cales e oito máis, a partir do seguinte ao da inserción deste anuncio no BOP, se poidan presentar reclamacións, reparos ou observaciones que se estimen convenientes. O Pino, 30 de maio de 2017. O ALCALDE, -Vittorio Perillo Nascu-
05/06/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.57580. Ampriación centro cívico. Concello de Culleredo

Concello de Culleredo, solicita de Augas de Galicia por atoparse nas marxes do río Valiñas, a autorización de obras, na parcela de referencia catastral 9913909NH4991S000YI, no lugar de Casal, parroquia de Sésamo (San Martiño), Concello de Culleredo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.57580. As obras solicitadas consisten na execución do proxecto:”Ampliación de centro cívico de Sesamo”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Culleredo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 23 de maio de 2017 O xefe do servizo territorial Néstor Rodríguez Arias
05/06/2017 | Administración LocalMunicipal
Vimianzo
Conta xeral exercicio 2016

Anuncio de exposición o público da conta xeral do exercicio 2016 A Comisión Especial de Contas, na súa sesión do día 30 de maio de 2017, dictaminou a conta xeral do Concello de Vimianzo correspondente o exercicio económico 2016. O que se anuncia ao público, de conformidade co disposto no artigo 212.3 do texto refundido da Lei reguladora das facendas locais, aprobado por Real decreto lexislativo 2/2004, do 5 de marzo, advertíndose que o prazo de quince días máis oito días hábiles, para a presentación de reclamacións, reparos ou observacións empezará a contar dende o día seguinte ao de publicación do presente anuncio no Boletín Oficial da Provincia. Durante o antedito prazo poderá examinarse o expediente en horario de nove a dúas, de luns a venres na Intervención do Concello. Vimianzo, 31 de maio de 2017. O alcalde Manuel Antelo Pazos
05/06/2017 | Administración LocalMunicipal
Bergondo
Secretaría
Delegación da competencia da Alcaldía para a celebración de matrimonio civil

Anuncio de delegación da Alcaldía-Presidencia Por Resolución 501/2017, ditada o día 31 de maio, esta Alcaldía acordou a delegación do exercicio da competencia para a celebración de matrimonio civil no concelleiro da Corporación Municipal don Danylo Jamardo Rasines, para o casamento previsto ás 18.00 horas do vindeiro 2 de xuño de 2017. O que se publica en cumprimento do disposto no artigo 44.2 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. Bergondo, 31 de maio de 2017. A alcaldesa Alejandra Pérez Máquez
05/06/2017 | Administración LocalMunicipal
Oroso
Aprobación definitiva da modificación da relación de postos de traballo e organigrama do Concello de Oroso

ANUNCIO Modificación da relación de postos de traballo e organigrama do Concello de Oroso Finalizado o prazo de exposición ao público do acordo de aprobación inicial da relación de postos de traballo e do organigrama do Concello de Oroso (A Coruña), adoptado polo Pleno da Corporación en sesión que tivo lugar o 30/03/2017, sen que se presentase alegación ou reclamación algunha e de conformidade co establecido no artigo 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, por remisión do artigo 90 da Lei 7/1985 e artigos 126 e 127 do Real decreto 781/1986, o referido acordo elévase automaticamente a definitivo. En cumprimento do disposto na lexislación vixente publícase o cuadro resumen da dita modificación. De conformidade co establecido no artigo 171 do Real decreto lexislativo 2/2004, do 5 de marzo, contra o presente acordo, que pon fin a vía administrativa, poderá interpoñerse directamente recurso contencioso administrativo no prazo de dous meses, contados a partir do día seguinte ó de publicación deste anuncio no Boletín Oficial da Provincia da Coruña, ante o Xulgado do Contencioso Administrativo competente, de acordo co establecido na Lei 29/1998, do 13 de xullo, reguladora de dita xurisdicción, sen que a súa interposición suspenda por si soa a aplicación da relación de postos de traballo e organigrama aprobados pola Corporación. CONCELLO DE OROSO RELACIÓN DE POSTOS DE TRABALLO Oroso, 30 de maio de 2017. O alcalde Manuel Mirás Franqueira
05/06/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.56948. Limpeza de camino. Concello de Neda

Forestal Cando, S. L., solicita de Augas de Galicia por atoparse nas marxes do río Belelle, a autorización de obras, no polígono 18, parcela 436, no lugar de Tagonera, parroquia de Viladonelle (Santo André), Concello de Neda (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.56948. As obras solicitadas consisten na limpeza de camiño e ampliación do ancho do mesmo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Neda ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 23 de maio de 2017 O xefe do servizo territorial Néstor Rodríguez Arias
05/06/2017 | Administración LocalMunicipal
Cee
Formalización contrato servizo de limpeza de edificios municipais varios

a) Organismo: Concello de Cee. b) Dependencia que tramita o expediente: Secretaría. c) Número de expediente: 2017/C004/000001 a) Tipo de contrato: contrato de SERVIZO b) Descripción do obxecto: SERVIZO DE LIMPEZA DE EDIFICIOS MUNICIPAIS VARIOS c) Lote:- d) Publicación licitación: BOP da Coruña, núm.30 do 13/02/2017 e publicidade no perfil do contratante a) Tramitación: ordinaria b) Procedemento: aberto c) Modalidade: Publicidade no BOP da Coruña e no perfil do contratante 4.- Orzamento base de licitación: 127.988,00 € euros a) Data:. Xunta de Goberno Local do día 19 de maio de 2017 b) Contratista: SERVICIOS AUXILIARES DE MANTENIMIENTO Y LIMPIEZA, S. L. c) Importe da adxudicación: 126.982,38 euros a) Data de formalización: 31 de MAYO de 2017 b) Contratista: SERVICIOS AUXILIARES DE MANTENIMIENTO Y LIMPIEZA, S. L. c) Importe adxudicación: 126.982,38 euros Cee, 31 de MAYO de 2017 O alcalde Ramón Vigo Sambade
05/06/2017 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Conta xeral do exercicio 2016

Exponse ao público a Conta Xeral do orzamento do exercicio 2016 desta Deputación Provincial ditaminada pola Comisión Informativa de Economía, Facenda, Especial de Contas, Persoal e Réxime Interior do día 29 de maio de 2017, e de conformidade co establecido no artigo 212.3 do Texto refundido da lei reguladora das facendas locais, aprobado polo Real decreto lexislativo 2/2004 do 5 de marzo, no artigo 212.3 da Lei 5/1997 de 22 de xullo, de administración local de Galicia, e na Regra 49 da Instrución do Modelo Normal de Contabilidade Local aprobada pola Orde HAP/1781/2013. A devandita conta quedará exposta na Sección I do Servizo de Orzamentos, Estudos e Asistencia Económica por un prazo de quince (15) días, a contar desde o seguinte ao da inserción do presente anuncio no Boletín Oficial da Provincia, durante estes, e oito (8) máis, os interesados poderán presentar as reclamacións, reparos ou observacións que estimen oportunas. A Coruña, 30 de maio de 2017 O Presidente, O Secretario, Valentín González Formoso José Luis Almau Supervía
05/06/2017 | Administración LocalMunicipal
Boimorto
Exposición conta xeral 2016

Formulada e rendida a conta xeral deste Concello correspondente ao exercicio 2016, e informada pola Comisión Especial de Contas en sesión de 31 de maio de 2017, exponse ao público, cos documentos que a xustifican, na Secretaría deste Concello, por espacio de quince días hábiles, contados a partir do día seguiente ao da inserción do presente edicto no Boletín Oficial da Provincia, co obxecto de que os interesados poidan examinala e formular os reparos e reclamacións que estimen pertinentes, durante dito prazo e oito días máis, de conformidade co disposto nos artigos 116 da Lei 7/1985, reguladora das bases do réxime local, e 212 do texto refundido da Lei reguladora das facendas locais, aprobada polo Real decreto lexislativo 2/2004. Boimorto, 31 de maio de 2017 A Alcaldesa Asdo.- María Jesús Novo Gómez
05/06/2017 | Administración LocalConsorcios
Consorcio Provincial Contra Incendios e Salvamento da Coruña
Exposición pública conta xeral exercicio 2016

Exponse ao público a Conta Xeral do presuposto do exercicio 2016 deste Consorcio Provincial contra Incendios e Salvamento de A Coruña, ditaminada pola Comisión Especial de Contas do día 29 de maio de 2017, de conformidade co establecido no artigo 212.3 do Texto refundido da lei reguladora das facendas locais, aprobado polo Real decreto lexislativo 2/2004 do 5 de marzo, no artigo 212.3 da Lei 5/1997 de 22 de xullo, de administración local de Galicia, e na Regra 49 da Instrución do Modelo Normal de Contabilidade Local aprobada pola Orde HAP/1781/2013. A devandita conta quedará exposta na Secretaría Intervención do Consorcio por un prazo de quince (15) días, a contar desde o seguinte ao da inserción do presente anuncio no Boletín Oficial da Provincia, e durante estes, e oito (8) máis, os interesados poderán presentar as reclamacións, reparos ou observacións que estimen oportunas. Carballo, 31 de maio de 2017 O Presidente, Asdo.- Valentín González Formoso
05/06/2017 | Administración LocalMunicipal
Tordoia
Anuncio padrón provisional recollida do lixo exercicio 2017

Aprobado polo Pleno en sesión celebrada o día 25 de Maio de 2017 o padrón fiscal da taxa polo servizo de recollida de lixo para 2017, sométese a información pública para a súa notificación colectiva de acordo co disposto no artigo 102.3 da lei 58/2003, de 17 de decembro, xeral tributaria, durante o prazo de 30 días, que contarán dende o día seguinte ao da publicación deste edicto no B. O. P. e no taboleiro de edictos do Concello. Durante este prazo, o devandito padrón estará a disposición dos interesados no Concello. Contra o acto de aprobación dos padróns e das liquidacións incorporadas a estes, os contribuíntes e, en xeral, os interesados, poderán interpoñer os seguintes recursos: 1º. Reposición, perante este Concello, no prazo dun mes, contado dende o día seguinte ao da finalización da exposición pública do padrón, que se entenderá rexeitado se ao transcorrer un mes dende a súa presentación, non se resolve da maneira expresa.2º.- Contencioso-Administrativo, perante o Xulgado do Contencioso Administrativo, no prazo de dous meses se a resolución do recurso de reposición é expresa, ou no prazo de seis meses dende a súa interposición, se non o fose.3º.- Poderá interpoñerse calquera outro recurso que aos interesados lles conveña. Tordoia, 30 de Maio de 2017 O Alcalde, Asdo.: Antonio Pereiro Liñares
05/06/2017 | Administración LocalMunicipal
Muros
Anuncio de licitación do contrato de execución da obra “Infraestruturas Hidráulicas na Rocha. Parroquia de Serres”

O Concello de Muros convoca licitación pública para adxudicar o contrato de obra “INFRAESTRUTURAS HIDRÁULICAS NA ROCHA. PARROQUIA DE SERRES”. a) Organismo: Concello de Muros. b) Dependencia que tramita o expediente: Secretaría do Concello. c) Obtención de documentación e información: Secretaría do Concello de Muros: Curro da Praza, 1, 15250 Muros (A Coruña). Teléfono: 981 826 050. Fax: 981 762 257. Perfil do contratante: www.muros. gal. Data límite de obtención de documentación e información: día anterior ao de remate do prazo de presentación de proposicións. a) Tipo: Contrato administrativo de obra. b) Descrición: Obras de infraestruturas hidráulicas na Rocha. Parroquia de Serres. c) División por lotes: non d) Lugar de execución: A Rocha. Parroquia de Serres. e) Execución e entrega: 1.- Duración do contrato: 6 meses.2.- Prazo de execución: 6 meses. Prórroga: non. f) CPV: 45112000-5, 45112100-6, 45112400-9, 45223500-1, 45233222-1, 45232431-2, 45232410-9, 45232130-2, 45310000-3 e 45317100-3. a) Tramitación: ordinaria. b) Procedemento: aberto con multiplicidade de criterios de valoración. c) Pregos: 1.- Pregos de cláusulas administrativas particulares: Prego-tipo de cláusulas administrativas que haberán de rexer para a contratación mediante procedemento aberto con multiplicidade de criterios de valoración das obras comprendidas nos plan provinciais e outras obra provinciais (BOP da Coruña nº 3 do 07/01/2016). 2.- Prego de prescricións técnicas particulares: proxecto técnico da obra. d) Criterios de adxudicación: anexo IV do Prego-tipo de cláusulas administrativas. a) Orzamento base de licitación: 283.845,38 euros (234.582,96 euros + 49.262,42 euros IVE repercutible). a) Provisional: non b) Definitiva: 5% do importe de adxudicación exluído o IVE. a) Clasificación: non se esixe. b) Solvencia económica e financeira e solvencia técnica e profesional: cláusula 12.1.1 G do Prego-tipo de cláusulas administrativas. a) Prazo: 26 días naturais desde o seguinte á publicación deste anuncio no BOP da Coruña. b) Lugar de presentación. Rexistro Xeral do Concello de Muros. c) Documentación a presentar: cláusula 12.1 do Prego-tipo de cláusulas administrativas.8.- Apertura de proposicións: cláusula 15 do Prego-tipo de cláusulas administrativas.9.- Custos de publicidade: de conta do adxudicatario ata un máximo de 500 euros.10.- Revisión de prezos: non. Muros, 30 de maio de 2017 A alcaldesa-presidenta María Xosé Alfonso Torres
05/06/2017 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (As-36/2017)

Anuncio de licitación (As-36/2017) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: As-36/2017.2. Obxecto do contrato: servizo de realización de actividades socioculturais de prevención e cooperación social nos centros cívicos municipais durante os anos 2017-2019 da Concellería de Xustiza Social e Coidados do Concello da Coruña, que fomente o emprego social e de calidade.3. Tramitación: ordinaria. Procedemento: aberto, suxeito a regulación harmonizada.4. Orzamento base de licitación: 545.460 € anuais (IVE 10% incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: ata o día 3 de xullo de 2017. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 26 de maio de 2017. Alberto Lema Suárez Tenente de alcalde do Área de Emprego e Economía Social (Decreto de delegación do 18 de abril de 2017)
05/06/2017 | Administración LocalMunicipal
Abegondo
Anuncio da conta xeral 2016

ANUNCIO DA CONTA XERAL 2016 Formada e rendida a Conta Xeral do Orzamento desta Entidade correspondente ó exercicio de 2016, integrada polas contas e estados a que fai referencia o artigo 209.1 del RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, e informada pola Comisión Especial de Contas, exponse ó público cos documentos que a xustifican, na Intervención deste Concello, durante quince días hábiles e os oito seguintes, contados a partir do seguinte ó de inserción do presente anuncio no BOP, co obxeto de que os interesados lexitimados poidan examinala e formular por escrito os reparos e observacións que se estimen pertinentes, de conformidade co disposto no artígo 212.3 do citado texto legal e demais disposicións vixentes. Abegondo, 29 de maio de 2017. O alcalde Asdo.: José Antonio Santiso Miramontes
05/06/2017 | Administración LocalMunicipal
Dodro
Exposición da conta xeral 2016

ANUNCIO Exposición da Conta Xeral 2016 A Comisión Especial de Contas o día 31 de maio de 2017 ditaminou favorablemente a Conta Xeral do Orzamento deste Concello correspondente ao exercicio de 2016. Esta Conta Xeral e demais documentos que a xustifican exponse ao público na Secretaría do Concello polo prazo de quince días hábiles, contados a partir do seguinte ao da inserción deste anuncio no Boletín Oficial da Provincia, co obxecto de que as persoas interesadas poidan examinala e formular por escrito as reclamacións, reparos ou observacións que estimen pertinentes durante dito prazo de exposición e oito días máis, conforme co disposto no artigo 212.3 do Texto refundido da Lei reguladora das facendas locais e demais disposicións concordantes vixentes. Dodro, 31 de maio de 2017. O alcalde Valentín Alfonsín Somoza
05/06/2017 | Administración LocalMunicipal
Cambre
Aprobación provisional da modificación da ordenanza fiscal núm.15, reguladora da taxa por subministración de auga

De conformidade co establecido no artigo 17 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, o Pleno da Corporación do Concello de Cambre, en sesión ordinaria do 25 de maio do 2017, adoptou, entre outros, os seguintes acordos: Aprobar provisionalmente para o exercicio 2017 e seguintes a modificación dos artigos 3º e 5º da ordenanza fiscal nº 15 reguladora da Taxa por subministración de auga A antedita modificación comezará a aplicarse a partir do día seguinte á publicación do anuncio da súa aprobación definitiva no Boletín Oficial da Provincia, e manterase vixente ata a súa modificación ou derrogación expresa. Expoñer ao público no taboleiro de anuncios do Concello os citados acordos provisionais, así como o texto completo das ordenanzas fiscais modificadas durante o prazo de trinta días hábiles, contados dende o día seguinte ao da publicación do anuncio de exposición no Boletín Oficial da Provincia. Igualmente publicarase o anuncio de exposición nun diario dos de maior difusión da provincia. Durante o período de exposición pública das ordenanzas, os que teñan un interese directo, nos termos previstos no artigo 18 do Real decreto lexislativo 2/2004, poderán examinar o expediente e presentar as reclamacións oportunas. Transcorrido o período de exposición pública sen presentar reclamacións, os acordos adoptados quedarán definitivamente aprobados. Publicar no Boletín Oficial da Provincia os acordos definitivos que, unha vez transcorrido o período de exposición pública proceda adoptar, así como o texto da ordenanza modificada. Cambre, 26 de maio de 2017 O alcalde Óscar A. García Patiño
05/06/2017 | Administración LocalMunicipal
Neda
Anuncio de aprobación inicial da Ordenanza reguladora do prezo público da Escola Infantil Municipal

O Pleno da Corporación, en sesión ordinaria celebrada o día 29/05/2017, acordou aprobar inicialmente a ORDENANZA REGULADORA DO PREZO PÚBLICO DA ESCOLA INFANTIL MUNICIPAL. O expediente exponse ó público durante un prazo de trinta días hábiles contados dende o día seguinte ó da publicación deste edito no Boletín Oficial da Provincia, a fin de que as persoas interesadas o poidan examinar e presentar as reclamacións ou suxestións que estimen oportunas, de conformidade co disposto no artigo 49 da Lei 7/1985, de 2 de abril, reguladora das bases de Réxime Local. De non presentarse reclamacións, o acordo de aprobación elevarase automaticamente a definitivo. Neda, 31 de maio de 2017. O Alcalde, Asdo.: Angel Alvariño Saavedra.
08/06/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.56743. Beirarrúas. Concello de Vimianzo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Vimianzo solicita de Augas de Galicia, por atoparse nas marxes do río Mourellas, a autorización de obras no lugar de Tines, parroquia de Tines (Santa Baia), concello de Vimianzo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.56743. As obras solicitadas consisten na execución do proxecto de ”Execución de beirarrúas no lugar de Tines”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vimianzo ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 29 de maio de 2017. O xefe do Servizo Territorial Néstor Rodríguez Arias
08/06/2017 | Administración LocalMunicipal
Vimianzo
Anuncio de exposición pública

Con data 02/06/2017 por esta Alcaldía apróbase inicialmente o padrón da taxa pola recollida de lixo do ano 2017 co detalle seguinte: Padrón do ano 2017 (3488 recibos por importe total de 178.181,30 euros). O padrón aprobado expóñese ó público nas oficinas do Concello de Vimianzo durante QUINCE DÍAS hábiles, contados a partir da publicación do anuncio no Boletín Oficial da Provincia, a efectos de que poida ser examinado e presentar as oportunas reclamacións. No caso de non presentarse reclamacións, a citada aprobación elevarase automaticamente a definitiva. Esta exposición servirá de notificación colectiva a todos os contribuíntes nos termos establecidos no artigo 102.3 da Lei 58/2003, do 17 de decembro, Xeral Tributaria. Contra o citado padrón os interesados poderán interpor recurso de reposición, segundo o disposto no artigo 14 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora de Facendas Locais, ante a Alcaldía no prazo DUN MES contado dende o día seguinte ao remate da exposición pública do padrón. A interposición do recurso non suspende a eficacia das liquidacións correspondentes. O recurso entenderase desestimado se non se resolve expresamente no prazo dun mes dende a súa interposición. Contra a desestimación presunta do recurso poderase interpor recurso contencioso-administrativo, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativo. Non obstante, se o consideran oportuno, os interesados poderán empregar e exercitar calquera outro recurso que se estime conveniente. O que se fai público para xeral coñecemento e efectos oportunos. Vimianzo, a 2 de xuño de 2017 O alcalde Manuel Antelo Pazos
08/06/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.56946. Ampliación nave. Concello de Vimianzo

Maderas Viuda e Hijos de Ikhlaq D'acosta San Frutos S. L., solicita de Augas de Galicia por atoparse nas marxes do río s/d, a autorización de obras, na parcela de referencia catastral: 15093B501002930001KB, no lugar de Pasarela, parroquia de Calo (San Xoán), Concello de Vimianzo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.56946. As obras solicitadas consisten na execución do proxecto de:”Regularización y ampliación de aserradero de madera situado en el lugar de Pasarela, Concello de Vimianzo”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vimianzo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 29 de maio de 2017 O xefe do servizo territorial Néstor Rodríguez Arias
08/06/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.56564. Anexo e outras obras. Concello de A Laracha

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Steven Paul Eiroa Llarch solicita de Augas de Galicia, por atoparse nas marxes do río Quenxe, a autorización de obras na parcela de referencia catastral 3890712NH3383950001OA, no lugar de Torás, parroquia de Torás (Santa María), concello de Laracha (A) (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.56564. As obras solicitadas consisten na derivo dun anexo a vivenda e construción dun novo, modificación do peche e pavimentación interior da parcela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Laracha (A) ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 29 de maio de 2017. O xefe do Servizo Territorial Néstor Rodríguez Arias
08/06/2017 | Administración LocalMunicipal
Cambre
Avocación de competencias da quinta tenente de alcalde, dona Josefa Vázquez Soto, dende o día 3 ao 12 de xullo de 2017, ambos os dous incluídos

Esta Alcaldía, con data do día 5 de xuño de 2017, ditou a Resolución número 994/2017 que se transcribe a continuación: “Dona Amalia Isabel Aspano Oukhouya, quinta tenente de alcalde, comunicou a esta alcaldía que por motivos persoais non poderá exercer as súas funcións como concelleira delegada de área, dende o día 3 ao 12 de xullo de 2017, ambos os dous incluídos, segundo o seu escrito rexistrado de entrada o día 30 de maio de 2017 co número 0/4578. Por Resolución de Alcaldía número 1841/2016, de data 18 de novembro, de delegación de atribucións da Alcaldía nos membros da Xunta de Goberno Local, mantive sen cambios a denominación e ámbito material da delegación xenérica conferida a prol de dona Amalia Isabel Aspano Oukhouya mediante Resolución da Alcaldía núm.446/2016, do 18 de marzo, para a área de Protección Civil, Policía Local e Sanidade. De conformidade co establecido no artigo 10 da Lei 40/2015, do 1 de outubro, de réxime xurídico do sector público, e artigo 50.3 do Regulamento orgánico municipal, respecto da avocación de asuntos, resolvo: Primeiro. –Avocar a delegación xenérica efectuada a prol de dona Amalia Isabel Aspano Oukhouya dende o día 3 ao 12 de xullo de 2017 ambos os dous incluídos, a partir dos cales continuará no exercicio das funcións que lle foron delegadas por esta Alcaldía segundo Resolución de data 18 de novembro de 2016. Segundo. –Publicar a resolución no Boletín Oficial da Provincia e dar conta ao Pleno na vindeira sesión que teña lugar.” Cambre, 5 de xuño de 2017. O alcalde Óscar A. García Patiño
08/06/2017 | Administración LocalMunicipal
Carnota
Información pública da conta xeral do orzamento 2016

ANUNCIO Información pública da Conta Xeral do Orzamento 2016 En cumprimento do disposto no artigo 212 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo, e unha vez informe favorablemente pola Comisión Especial de Contas, en sesión do 2 de maio de 2017, exponse ao público a Conta Xeral correspondente ao exercicio 2016, por un prazo de quince días, durante os cales e oito máis as persoas que se consideren interesadas poderán presentar as reclamacións, reparos ou observacións que teñan por convenientes. Carnota, 5 de xuño de 2017. O alcalde Ramón Noceda Caamaño
08/06/2017 | Administración LocalMunicipal
Teo
Ampliación de prazo de presentación de solicitudes para a praza de técnico/a de turismo

Considerando que, mediante Resolución de Alcaldía de 5 de maio de 2017, resolveuse convocar un proceso selectivo para a contratación laboral temporal, mediante concurso-oposición, por unha duración de 6 meses, dun/ha técnico de turismo para o concello de Teo e se aprobaron as correspondentes bases da convocatoria. Considerando que, á hora de facer a publicación e a difusión das bases nos distintos medios (web municipal, taboleiro de edictos e redes sociais), omitiuse involuntariamente o anexo IV, no que figura o temario da fase de oposición, o que obrigou a ampliar o prazo de presentación de instancias. Considerando que nas bases citadas se recolle un prazo de presentación de solicitudes de 10 días hábiles, a contar dende o seguinte ao da publicación do anuncio no BOP de A Coruña, publicación que tivo lugar o venres 19 de maio de 2017, sendo o 5 de xuño de 2017 o último día do prazo establecido ao efecto. En virtude do exposto e tendo en conta que a contratación subvencionada, por 6 meses, ten que ter lugar durante a anualidade 2017, mediante Decreto da alcaldía de 5 de xuño de 2017, resolveuse ampliar o prazo de presentación de instancias para poder participar no citado proceso selectivo, en 5 días hábiles, a contar dende o día seguinte ao da publicación do presente anuncio no BOP de A Coruña, poñendo a disposición de todas as persoas interesadas as bases correspondentes, co Anexo IV, involuntariamente omitido nas publicacións iniciais. O que se fai público para xeral coñecemento. Teo, 5 de xuño de 2017 O alcalde Rafael C. Sisto Edreira
08/06/2017 | Administración LocalMunicipal
Paderne
Anuncio licitación servizo axuda no fogar

Aprobado pola Xunta de Goberno Local na sesión de 24 de maio de 2017 o expediente de contratación, do servizo de Axuda no Fogar no Concello de Paderne que seguidamente se relaciona e por tramitación ordinaria, anúnciase a licitación para participar nos termos que se expoñen, no mesmo Diario Oficial de Galicia, Boletín Oficial da Provincia e no perfil do Contratante do Concello de Paderne. En Paderne a 31 de maio de 2017 O ALCALDE D. CÉSAR LONGO QUEIJO
08/06/2017 | Administración LocalMunicipal
Ponteceso
Oficinas Xerais
Delegación da Alcaldía para celebrar un matrimonio civil

Por Resolución da Alcaldía número 226/2017, de 2 de xuño, esta Alcaldía acordou a delegación do exercicio da competencia para celebrar un matrimonio civil, na concelleira Isabel Vuelta González, para o casamento do vindeiro sábado día 3 de xuño de 2017. O que publico no cumprimento do que dispón o artigo 44.2 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais. Ponteceso, 2 de xuño de 2017 O alcalde Xosé Lois García Carballido
08/06/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.57034. Ampliación e mellora de ganderia. Concello de Sobrado

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Gandería Zapateiro S. C. solicita de Augas de Galicia, por atoparse nas marxes do río da Cañota, a autorización de obras no polígono 18, parcelas 579 e 580 e referencia catastral 000500400NH87C0001HL, no lugar de Codesoso do Monte, parroquia de Grixalba (San Xiao), concello de Sobrado (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.57034. As obras solicitadas consisten na execución do proxecto de”Obras de ampliación e mellora da explotación gandeira. Nave de vacún de leite e fosa de purín”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sobrado ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 29 de maio de 2017. O xefe do Servizo Territorial Néstor Rodríguez Arias
08/06/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.56469. Drenaxe e adecuación de parcela. Concello de Monfero

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Yaret Benghachoua Pociño solicita de Augas de Galicia, por atoparse nas marxes do río Vilariño, a autorización de obras no polígono 261, parcela 39, no lugar de Casal de Abaixo, parroquia de Vilachá (Santa María), concello de Monfero (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.56469. As obras solicitadas consisten na instalación de tubos de drenaxe e adecuación da pendente da parcela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Monfero ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 29 de maio de 2017. O xefe do Servizo Territorial Néstor Rodríguez Arias